stanford-oval/wikipedia huggingface dataset:
שיווי משקל בייסיאני מושלם

בתורת המשחקים, שיווי משקל בייסיאני מושלם מתקבל על הדעת במשחקים דינמיים, כאשר שחקנים מתחלפים ברצף ולא במקביל.
באופן דומה, שווי משקל בלתי סביר יכול להתקיים באותה דרך ששיווי משקל נאש מתקיים במשחקים בעלי מידע שלם ומושלם. שווי משקל כזה עשוי להיות במידע שלם ומושלם על ידי יישום של שווי משקל נאש מושלם עבור תת-משחק. לעומת זאת, לא תמיד אפשרי לקבל תועלת מפתרון זה במשחקים בבעלי מידע לא שלם משום שמשחקים כאלו מכילים קבוצות מידע לא סינגולריות, אך תת-משחק חייב להכיל קבוצות בעלות מידע מושלם לכן לעיתים יש רק תת-משחק יחיד - המשחק עצמו, לכן כל שיווי משקל נאש הוא תת-משחק-מושלם באופן טריוויאלי.
על מנת לטהר את שיווי המשקל שמתקבל מפתרון השיווי משקל הבייסיאני, רעיון שלמות תת-המשחק, נוכל ליישם את "שיווי משקל בייסיאני המושלם". שיווי משקל בייסיאני מושלם דומה לרעיון שלמות תת-המשחק בכך שהוא דורש שכל תת-משחק הוא אופטימלי. לעומת זאת, זה מציב את השחקן בפני החלטות שיכולות לגרום לו לנוע באופן לא סינגולרי.
עד שלב זה, הנחנו כי המידע הוא מושלם, אך בתכנון משחקים דינמיים הכרחי שיהיו את האמצעים לפתור גם את המקרים של מידע בלתי מושלם. פתרון שיווי משקל בייסיאני מושלם מספק פתרון לכך, שחקנים מאמינים בכל שלב במשחק בכל קבוצות המידע שלהם, כלומר קבוצות המידע יכולות להיווצר כך על ידי הטבע (במקרה של מידע בלתי שלם), או על ידי שחקנים אחרים (במקרה של מידע בלתי מושלם).
מערכות האמונה

ניתן לגשת אל האמונות שבהם מחזיקים השחקנים באופן קשוח יותר במשחקים בייסיאנים. מערכת אמונה היא השמה של הסתברויות בכל צומת, שלב, במשחק כך שסכום ההסתברויות בכל קבוצת מידע קטן שווה ל-1. אמונות השחקן הן הסתברויות אלו של הצמתים בכל קבוצות המידע של תזוזת השחקן. ניתן להגדיר זאת כפונקציה מקבוצת איחוד כל קבוצות המידע של השחקן לקבוצה [0,1].
מערכת אמונה היא קונסיסטנטית עבור אסטרטגיה מעורבת נתונה אם ורק אם ההסתברות שהושמה על ידי המערכת לכל צומת במשחק מחושבת כהסתברות של הגעה אל הצומת הזה על ידי האסטרטגיה המעורבת הנתונה, כלומר על פי חוק בייס.
רציונליות רציפה

הרעיון של הרציונליות הרציפה הוא מה שקובע את האופטימליות של תת-משחק בשיווי משקל בייסיאני מושלם. אסטרטגיה מעורבת במשחק היא רציונלית ברציפות, לקבוצת מידע נתונה במערכת אמונה נתונה, אם ורק אם הרווח הצפוי של השחקן שמחזיק בקבוצת המידע הזו (כלומר, השחקן שמשחק בקבוצת המידע הזו) הוא מקסימלי בהינתן האסטרטגיות המעורבות של שאר השחקנים.
אסטרטגיה מעורבת היא רציונלית ברציפות בהינתן מערכת אמונה אם היא מספקת את הנ"ל עבור כל קבוצת מידע.
הגדרה

שיווי משקל בייסיאני מושלם הוא אסטרטגיה מעורבת ומערכת אמונות כך שהאסטרטגיות הן רציונליות ברציפות בהינתן מערכת האמונות, ומערכת האמונות היא קונסיסטנטית, במידת האפשר, בהינתן אסטרטגיה מעורבת.
נגדיר את "במידת האפשר" הנ"ל משום שחלק מקבוצות המידע אינו ניתן להגעה עם הסתברות אי שלילית בהינתן אסטרטגיה מעורבת לכן לא נוכל להפעיל את חוק בייס לחישוב ההסתברות בצמתים של הקבוצות. לקבוצות מידע אלו נקרא "מחוץ למסלול השיווי משקל" וכל אמונה ניתן להשים להם.
דוגמה

המידע במשחק שבתמונה הוא בלתי מושלם משום ששחקן 2 אינו יודע מה שחקן 1 עושה כאשר התור שלו. אם שני השחקנים רציונליים והשחקנים יודעים את אותו מידע, תור במשחק יהיה כמתואר על פי שווי משקל בייסיאני מושלם.
שחקן 2 אינו רואה את הצעד של שחקן 1 במשחק. שחקן 1 ירצה להטעות את שחקן 2 לחשוב שהוא שיחק U כאשר בפועל שיחק D כדי ששחקן 2 ישחק D' ושחקן 1 יקבל 3.
למעשה, ישנו שיווי משקל בייסיאני מושלם בו שחקן 1 משחק D ושחקן 2 משחק U' ושחקן 2 מחזיק באמונה כי שחקן 1 בוודאות ישחק D (כלומר, שחקן 2 שם הסתברות 1 על הצומת שמגיעים אליו אם שחקן 1 משחק D). בשיווי משקל זה כל אסטרטגיה היא רציונלית בהינתן האמונות, וכל אמונה היא קונסיסטנטית באסטרטגיות של המשחק. במקרה זה, שיווי משקל בייסיאני מושלם הוא השיווי משקל נאש היחיד.
משחק בייסיאני בעל מידע בלתי מושלם
רסיסים (אלבום)

"רסיסים" הוא אלבום הבכורה של הזמר הישראלי רביב כנר. הוא יצא ב-10 באפריל 2022 תחת הוצאת חברת התקליטים הליקון ארומה מיוזיק.
רקע וקידום

כנר היה מתמודד פופולרי בעונה השביעית של "הכוכב הבא", שם הגיע לשלב חצי הגמר. הוא ריגש את הצופים עם ביצועים לשירים כמו "גיבור של אמא" ו"ממעמקים". כנר הוציא את סינגל הבכורה מהאלבום, "רסיסים", ב-16 ביולי 2020. את השיר כתבו והלחינו קרן פלס, שהייתה שופטת ב"הכוכב הבא", ואבי אוחיון, כותב להיטים ידוע. השיר בהשראת סיפורו האישי מהשירות הצבאי כלוחם ביחידת "אגוז" במבצע "צוק איתן" ומשקף את חוויותיו ורגשותיו מאותה תקופה. הסינגל זכה להצלחה משמעותית בישראל, והגיע למקום הראשון במצעדים שונים כמו ספוטיפיי, אפל מיוזיק ושזאם. השיר גם עמד בראש המצעד הרשמי של גלגלצ במשך 13 שבועות וצבר למעלה מ-11 מיליון צפיות ביוטיוב. בנוסף זכה להכרה כשיר השנה על ידי פרויקט גל"צ. ב-20 בדצמבר של אותה השנה הוציא את הסינגל השני מתוך האלבום, "רוצה שלום". גם שיר זה זכה להצלחה ולפופולריות רבה - ובילה 8 שבועות בראש המצעד של גלגלצ.
ב-11 ביולי 2021 הוציא כנר את הסינגל השלישי מתוך האלבום, "נשלים את הכל".
ב-18 בינואר 2022 הוציא את הסינגל הרביעי מתוך האלבום, "מים עמוקים". ב-13 בפברואר הוציא את הסינגל החמישי מהאלבום, "דומה לך", שכתב והלחין לי בירן. ב-27 בפברואר הוציא את הסינגל השישי מתוך האלבום, "בנקודה שבה נגמר האור", שיתוף פעולה עם טליסמאן. את השיר כתבו טליסמאן ופאר טסי. ב-27 במרץ הוציא את הסינגל "נשרף העולם".
ב-10 באפריל הוציא כנר את האלבום, באירוע השקה שהתקיים בסמוך לאזור בו ביצע מחבל פיגוע ירי בדיזנגוף, שגרם למותם של שלושה צעירים. מתוך כבוד למשפחות ההרוגים והפצועים, הלהיטים מהאלבום בוצעו בגרסאות אקוסטיות במהלך אירוע ההשקה.
רשימת רצועות

| מס' | שם | מילים | לחן | הפקה | משך |
| --- | --- | --- | --- | --- | --- |
| 1. | מים עמוקים  | צליל קליפי | צליל קליפי וערן קאשי | תומר בירן | 3:00 |
| 2. | נשלים את הכל  | קרן פלס ואבי אוחיון | קרן פלס ואבי אוחיון | מתן דרור | 2:59 |
| 3. | רוצה שלום  | אבי אוחיון, קרן פלס ורביב כנר | אבי אוחיון, מתן דרור וקרן פלס | מתן דרור | 3:28 |
| 4. | בנקודה שבה נגמר האור (בהשתתפות טליסמאן)   | טל בן נון ופאר טסי | טל בן נון ופאר טסי | MARKO וטליסמאן | 3:12 |
| 5. | נשרף העולם  | קרן פלס ואבי אוחיון | קרן פלס ואבי אוחיון | מתן דרור | 3:14 |
| 6. | הסיפור הזה  | דורון מדלי | אליעד נחום | טל פורר וינון יהל | 3:23 |
| 7. | רסיסים  | קרן פלס ואבי אוחיון | קרן פלס ואבי אוחיון | מתן דרור | 3:21 |
| 8. | דומה לך  | לי בירן | לי בירן | לי בירן ואיתמר מאירי | 2:36 |
| 9. | לחזור  | רביב כנר ויובל מעיין | רביב כנר ויובל מעיין | יובל מעיין | 3:14 |
| משך כולל: | משך כולל: | משך כולל: | משך כולל: | משך כולל: | 28:30 |
הערות שוליים

↑  רביב כנר - רסיסים, באתר ‏מאקו‏, 16 ביולי 2020
↑  צפו: מתמודד "הכוכב הבא" חושף את סיפרו כלוחם ב'אגוז', באתר "סרוגים", 16 ביולי 2020
1 2 3  קשת ברגסון, ‏תתכוננו להתמכר: הסינגל החדש של רביב כנר, באתר "סרוגים", 11 ביולי 2021
↑  "רוצה שלום": רביב כנר בשיתוף פעולה חדש עם קרן פלס, באתר "סרוגים", 20 בדצמבר 2020
↑  מאיה שמש, מכונת להיטים: רביב כנר בסינגל חדש, באתר פרוגי, 18 בינואר 2022
↑  אריאל פייגלין, 'דומה לך' - רביב כנר בשיר חדש שמוקדש לסבא שלו, באתר ערוץ 7, 13 בפברואר 2022
↑  בדרך לאלבום הבכורה רביב כנר משחרר סינגל וקליפ חדש, באתר הד הקריות, ‏27 בפברואר 2022
↑  הדס סיון, ‏רביב כנר שוב משתף פעולה עם קרן פלס: נשרף העולם, באתר "סרוגים", 27 במרץ 2023
1 2  "תנו לי עוד שנייה": הרגע המרגש של רביב כנר, באתר ‏מאקו‏, 10 באפריל 2022
| רביב כנר |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | "רסיסים" |  |
| סינגלים | "רסיסים" • "רוצה שלום" • "נשלים את הכל" • "לחזור" • "מים עמוקים" • "הסיפור הזה" • "בנקודה שבא נגמר האור" • "גולני שלי" • "דומה לך" • "נשרף העולם" • "כל גיבור נשבר" • "אצלי הכל בסדר" |  |
| השתתפות בסינגלים | "שמור עליי" • "צעירים לנצח" |  |
| ערכים קשורים | הכוכב הבא לאירוויזיון 2020 |  |
רסיסטנסיה

רסיסטנסיה (בספרדית: Resistencia) היא עיר הבירה והעיר הגדולה בפרובינציית צ'אקו בארגנטינה. העיר ממוקמת על גדות נהר הפרנה, מול העיר קוריינטס, בפרובינציית קוריינטס. במפקד ב-2001 בעיר הייתה אוכלוסייה של 274,490 מתיישבים. על פי ההערכות במטרופולין של העיר יש כ-377,000 איש.
היסטוריה

באזור ישבו במקור שבטים ילידים. התנגדותם לתהליך הניצור שניסו האירופאים לבצע להם מנעה הקמה של התיישבות אירופאית יעילה.
במהלך המאה ה-17 הקימו הישועים מסיונים בפרובינציית צ'אקו, ובהם סן פרננדו דל ריו נגרו, אך הוא ננטש לאחר מספר שנים. אולם, במהלך מלחמת הברית המשולשת התרחשו באזור קרבות בין ארגנטינה לפרגוואי והצבא הארגנטינאי הקים מוצב צבאי על חורבות המיסיון ושינה את שמו ב-1876 לרסיסטנסיה (התנגדות). בינואר 1878 הוקמה העיר כבירת הפרובינציה. הממשלה עודדה הגירה לאזור ועוד באותה שנה הגיע לעיר קבוצת מהגרים ראשונה מאיטליה. למעשה, כל חברי מועצת העיר הראשונה הגיעו במקור מאיטליה.
תחבורה

העיר משורתת על ידי נמל התעופה הבינלאומי של רסיסטנסיה מאז 1965.
גשר חנרל מנואל בלגרנו מקשר את העיר עם העיר קוריינטס מעבר לנהר.
ערים תאומות

איטליה אודינה, איטליה (מ־1993).
איטליה טרנטו, איטליה (מ־2002).
פרגוואי אסונסיון, פרגוואי (מ־2006).
ברזיל סאו ויסנטה, ברזיל (מ־2006).
ארצות הברית ניו אורלינס, ארצות הברית (מ־2012).
תא ליידיג

| --- | --- |

 שיוך:  steroid hormone secreting cell 
 התפתחות מתוך:  Leydig stem cell 
 תיאור ב:  האנטומיה של גריי (מהדורה 20) (1243) 
 על שם:  Franz von Leydig
 מזהים
 FMA:  72297 
 קוד MeSH:  A05.360.444.849.513 
 מזהה MeSH:  D007985 
 מערכת השפה הרפואית המאוחדת:  C0023602 
 
תאי ליידיג במיקרוסקופ
תאי ליידיג (באנגלית: Leydig), או תאים אינטרסטיציאלים, הם תאים גדולים ובלתי מתחלקים המצויים באשך (testis). תאים אלו מפרישים את הורמון המין הזכרי הסטרואידי, טסטוסטרון. למעשה, למעלה מ-95% מהטסטוסטרון המיוצר בגוף הגבר מופרש מתאי הליידיג. היתר מופרש מבלוטת יותרת הכליה, האדרנל. בעקבות השפעת הורמון ה-LH שמופרש מבלוטת יותרת המוח (אדנוהיפופיזה) מפרישים תאי ליידיג טסטוסטרון. הטסטוסטרון המופרש מתאי ליידיג עובר דרך כלי הדם והלימפה, דרך התאים הפריטובולאריים והלמינה הבאזאלית, אל תוך האפיתל של הסמיניפרוס טובולס (seminiferrous tubules). שם הוא מעורר את תאי סרטולי (תאים "תומכים"/"מזינים" את ייצור תאי הזרע) להתחיל בתהליך ייצור הזרע שמכונה "ספרמטוגנזה".
בחתך היסטולוגי ניתן לראות כי תאים אלו עשירים בבועיות ליפידיות. לכן, כנראה, הם קושרים את הצבע אאוזין (האדום-ורוד, צבע אחד מתוך השניים בצביעה ההיסטולוגית המסורתית המטוקסילין-אאוזין, H&E) בו נעזרים חוקרים כאשר הם רוצים להבחין בתאים שונים וברכיבים תוך תאיים שונים אשר מאופיינים כימית בבסיסיות.
ראו גם

תא סרטולי
אודות מערכת הרבייה של הגבר - מאמר בנושא - "אודות מערכת הרבייה של הגבר", פורטל e-פוריות
שיטת זיגורט

שיטת זיגורט או אלגוריתם זיגורט היא שיטה להפוך משתנה המתפלג בהתפלגות אחידה רציפה להתפלגות סימטרית אחרת (בדרך כלל התפלגות נורמלית). השיטה הומצאה על ידי המתמטיקאי ג'ורג' מרסגליה וקיבלה את שמה על ידי ואי ואן טסאנג (Wai Wan Tsang) שחקר אותה יחד עם מרסגליה.
כמו בשיטות מסוג זה, ההנחה היא כי מחשב יודע ליצור מספרים אקראיים (או פסאודו-אקראיים) המתפלגים בהתפלגות אחידה. באלגוריתם זה מגרילים אינדקס, מספר עשרוני, מבצעים בדיקה בטבלה מכפילים ומשווים. לכן, שיטה זו מהירה יחסית לשיטות אחרות כמו טרנספורמציית בוקס-מולר בגלל שברוב השיטות האחרות יש חישוב של שורשים או סינוס שהן פונקציות הדורשות זמן חישוב גדול יותר. לעומת זאת, שיטה זו מסובכת יותר למימוש ודורשת טבלאות שכבר חושבו ולכן שיטה זו תשמש כאשר יש צורך ביצירת כמות גדולה של מספרים אקראיים.
שיטה זו נקראת זיגורט בגלל שהצורה של ההתפלגות שמתקבלת למשל בהתפלגות נורמלית אינה דומה לגמרי להתפלגות אלא האלגוריתם גורם לכך שנוצרות שכבות של טרפזים הדומים לזיגוראת.
השיטה

הבסיס של השיטה הוא שמגרילים מספרים וזורקים את המספרים שלא מתאימים לתנאים שלנו ושומרים את האחרים כך שהמספרים שאנו שומרים יוצרים את ההתפלגות הרצויה.
כדי ליישם את השיטה נדרש לחלק את ההתפלגות הרצויה ל-N רמות של y, כאשר בכל הרמות השטחים ששייכים להתפלגות זהים. ככל שה-N יהיה גדול יותר כך התוצאה שתתקבל תשאף להתפלגות. בכל רמה יוצרים מלבן כך שהמלבן מוגבל ברמה הנוכחית וזו שמעליה, בציר ה-y ובערך של פונקציית ההתפלגות של הרמה הנוכחית וזו שמעליה ז"א שפינות המלבן של רמה 2, בהנחה שפונקציית ההתפלגות היא f, יהיו ((x1,f(x2) ו-((x3,f(x3). בדרך זו נוצרו N-1 מלבנים כאשר הרמה הנמוכה ביותר (נקרא לה רמה 0) נשאר הזנב של ההתפלגות שבדרך כלל לא ניתן לחסום אותו במלבן ולכן הטיפול בו יהיה שונה. כל הרמות יחד מכסות את כל שטח פונקציית ההתפלגות.
בשיטה זו בוחרים מספר אקראי אחד שנותן את מספר הרמה ולאחר מכן מגרילים מספר אקראי נוסף בגבולות של המלבן באותה רמה. את המספר שהתקבל בודקים אם הוא נמצא מתחת לפונקציית ההתפלגות או לא, כאשר הבדיקה נעשית לקירוב לקו ליניארי של פונקציית ההתפלגות בקטע זה.
השיטה > האלגוריתם לשמירת המספר שהתקבל בכל ברמות לא כולל רמה 0

בוחרים מספר רמה בין 0 ל-N.
אם הרמה היא 0, עוברים לאלגוריתם שבהמשך.
מגרילים מספר  U_{0}=Unif[0,x_{i}].
אם  x<x_{i+1} מחזירים x.
אם לא, מגרילים מספר אקראי נוסף  U_{1}=Unif[0,1] ומחשבים  Y=Y_{i}+U_{1}*(Y_{i+1}-Y_{i})
אם  Y<f(x) מחזירים x.
אחרת, חוזרים לשלב 1.
הערה: האלגוריתם מתאים גם להסתברות לא סמטרית אך נדרש להתאים את גבולות המשתנים האקראיים וכן את התנאים.
השיטה > האלגוריתם לזנב

האלגוריתם לכל הרמות מלבד הזנב מהיר מאוד, מלבד ברמה 0 בה האלגוריתם מסובך יותר ולא תמיד ניתן לחישוב בדרך ישירה ופשוטה.
החישוב לזנב תלוי בהתפלגות. למשל עבור התפלגות מעריכית ניתן להשתמש בלוגריתם של המספר האקראי U1 ולתת ל-x להיות  x=x_{1}-ln(U1). אפשרות אחרת היא להוסיף לכל ה-x את x1.
להתפלגות נורמלית, מרסגליה הציע להשתמש באלגוריתם הבא:
נבחר משתנה אקראי U1 כמו בכל רמה ונחשב  x=-ln(U_{1})/x_{1}
נבחר משתנה אקראי U2 כמו בכל רמה ונחשב  y=-ln(U_{2})
אם  2y>x^{2}, תחזיר x+x1. אחרת, חזור לשלב 1.
בחלוקות רגילות (N=128) ‏,  x_{0}\approx 3.5 ולכן התנאי השלישי כמעט תמיד נכון.
הסבר גרפי על מימוש השיטה
תומאס וייאט הצעיר

| --- | --- |

 לידה:  20 בספטמבר 1521 צ'טהאם, הממלכה המאוחדת 
 הוצאה להורג:  11 באפריל 1554 (בגיל 32) לונדון, ממלכת אנגליה 
 מדינה:  ממלכת אנגליה 
 תפקיד:  Member of the 1547-1552 Parliament  חבר הפרלמנט של אנגליה 
 בן או בת זוג:  Jane Haute (1537–?) 
 
סר תומאס וייאט הצעיר (באנגלית: Thomas Wyatt the younger;‏ 1521 - 11 באפריל 1554), היה בנו של המשורר תומאס וייאט, עמד בראש מרד כנגד מרי הראשונה, מלכת אנגליה, שנקרא על שמו מרד וייאט.
תולדות חייו

וייאט הצעיר נולד בטירת אלינגטון במחוז קנט, בנם היחיד של סר תומאס וייאט וליידי אליזבת ברוק.
בין השנים 1543 ל-1550 שהה בצרפת ופלנדריה כמפקד בצבאו של קרל החמישי, קיסר האימפריה הרומית הקדושה, עמו הייתה לאנגליה ברית באותה עת. ב-1547 זכה לתואר אבירות כהוקרה על שירותו.
לאחר שחרורו מהצבא חזר לטירת אלינגטון ובין היתר כיהן כשריף של קנט (High Sheriff of Kent). ביולי 1553, עם מותו של אדוארד השישי, מלך אנגליה, הצטרף וייאט לג'ון דאדלי, הרוזן מווריק (שהיה לאחר מכן דוכס נורת'מברלנד) בניסיון להמלכת ג'יין גריי כמלכה. לאחר כישלון הניסיון הצליח להימלט ללא עונש.
המרד

ב-16 בנובמבר 1553, כאשר נודע על הכוונה להשיא את מרי לפליפה השני, מלך ספרד, ארגן וייאט מרד במלכות על מנת שלא תמסר לידי זרים. למרד התלווה גם צד דתי כמרד פרוטסטנטי כנגד מרי הקתולית. סביב וייאט התאספו מספר אצילים בעיקר בקנט, הרדפורדשייר, דבון ולסטרשייר. למרד היה שותף גם שגריר צרפת שהבטיח סיוע של ספינות מלחמה צרפתיות בחסימת דרכו של מלך ספרד אל חופי אנגליה.
ב-25 בינואר יצאו המורדים מטירת אלינגטון ולמחרת נכנסו לרוצ'סטר שבקנט, בזכות חוסר הפופולריות של חוזה הנישואין זכו המורדים בתמיכת הציבור וגייסו 3,000 איש אליהם הצטרף גם כוח שנשלח להדפם בראשות דוכס נורפוק, דבר שהגדיל את גודל הכוח המורד ל-4,000 איש. במקביל הושמה אליזבת הראשונה, הטוענת לכתר, במאסר במצודת לונדון על ידי המלכה מרי.
ב-1 בפברואר הצליחה מרי לגייס את אהדת תושבי לונדון לצידה בנאום שנשאה באולם גילדהול. לקראת הגעת כוחות המורדים לעיר ב-3 בפברואר הגן צבאה של מרי על הגישה ללונדון מדרום-מזרח בסאות'וורק וגשר לונדון. ניסיון של המורדים לכתר את החסימה נבלם בשער לדגייט על ידי כוח אזרחי שהדף אותם, רבים מהמורדים נטשו את המערכה ווייאט נאלץ להיכנע.
משפטו של וייאט נפתח ב-15 במרץ, הוא נמצא אשם והוצא להורג במצודת לונדון ב-11 באפריל. לפני שנערף ראשו ניקה את אליזבת מכל שייכות ושותפות למרד. עובדה זו איפשרה את שחרורה של אליזבת ממאסר, אך היא נאלצה לשהות במאסר בית לכל המשך שלטונה של מרי.
הערות שוליים

↑  טקסט הנאום של מרי בגילדהול
| --- | --- |
בקרת זהויות :  NLI: 987007275107005171  GND: 130851582  ISNI: 0000 0000 2352 7535  LCCN: n83180155  SNAC: w6w38fjh  VIAF: 65122662   WorldCat (עם VIAF): 65122662
שחייה באולימפיאדת ברלין (1936)

הבריכה כיום, שבה נערכו תחרויות השחייה באולימפיאדת ברלין 1936
אולימפיאדת ברלין (1936) נערכה בברלין, גרמניה הנאצית. תחרויות השחייה נערכו בין ה-8 באוגוסט 1936 ל-15 באוגוסט 1936. 11 משחים נערכו במשחקים אלו (5 לנשים ו-6 לגברים), בהשתתפות 248 משתתפים (94 נשים ו-154 גברים) מ-29 מדינות.
נשים

נבחרת השחייה של הולנד (הולנד) לנשים זכתה ב-4 מדליות זהב מתוך 5 מדליות זהב אפשריות.
נשים > השחיינית הבולטת

ריי מסטנברוק (הולנד הולנד) זכתה ב-4 מדליות, מהן 3 מדליות זהב ומדליית כסף אחת.
גברים

נבחרת השחייה של יפן (יפן) לגברים זכתה ב-3 מדליות זהב מתוך 6 וב-10 מדליות בסך הכל מתוך 16 מדליות אפשריות (בכל 5 מדליות הארד האפשריות).
גברים > השחיינים הבולטים

ג'ק מדיקה (ארצות הברית ארצות הברית) זכה ב-3 מדליות, מהן מדליית זהב אחת ו-2 מדליות מכסף ופרנץ צ'יק (הונגריה הונגריה) זכה בשתי מדליות, מדליית זהב במשחה היוקרתי ל-100 מטר חופשי ומדליית ארד.
טבלת המדליות

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | יפן יפן | 4 | 2 | 5 | 11 |
| 2 | הולנד הולנד | 4 | 1 | 0 | 5 |
| 3 | ארצות הברית ארצות הברית | 2 | 3 | 3 | 8 |
| 4 | הונגריה הונגריה | 1 | 0 | 1 | 2 |
| 5 | גרמניה הנאצית גרמניה מארחת | 0 | 3 | 1 | 4 |
| 6 | דנמרק דנמרק | 0 | 1 | 1 | 2 |
| 7 | ארגנטינה ארגנטינה | 0 | 1 | 0 | 1 |
| בסך הכל | בסך הכל | 11 | 11 | 11 | 33 |
הזוכים במדליות > נשים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| 100 מטר חופשי | ריי מסטנברוק   הולנד הולנד | 1:05.9 דקות   שיא אולימפי | ג'נט קמפבל   ארגנטינה ארגנטינה | 1:06.4 דקות | גיזלה ארנדט   גרמניה הנאצית גרמניה הנאצית | 1:06.6 דקות |
| 400 מטר חופשי | ריי מסטנברוק   הולנד הולנד | 5:26.4 דקות   שיא אולימפי | רנהילד ווגר   דנמרק דנמרק | 5:27.5 דקות | לינור וינגרד   ארצות הברית ארצות הברית | 5:29.0 דקות |
| 100 מטר גב | נידה סנף   הולנד הולנד | 1:18.9 דקות | ריי מסטנברוק   הולנד הולנד | 1:19.2 דקות | אליס בריג'ס   ארצות הברית ארצות הברית | 1:19.4 דקות |
| 200 מטר חזה | הידקו מאהאטה   יפן יפן | 3:03.6 דקות | מרתה גנגר   גרמניה הנאצית גרמניה הנאצית | 3:04.2 דקות | אינגה שרנסן   דנמרק דנמרק | 3:07.8 דקות |
| שליחות 4x100 מטר חופשי | הולנד הולנד   יופי סלבאך   טיני וגנר   וילי דן אודן   ריי מסטנברוק | 4:36.0 דקות   שיא אולימפי | גרמניה הנאצית גרמניה הנאצית   רות הלבסגוט   לני לומר   אינגבורג שמידט   גיזלה ארנדט | 4:36.8 דקות | ארצות הברית ארצות הברית   קתרין רולס   ברניס לאפ   מייוויס פרימן   אוליב מקין | 4:40.2 דקות |
הזוכים במדליות > גברים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| 100 מטר חופשי | פרנץ צ'יק   הונגריה הונגריה | 57.6 שניות   שיא אולימפי | מאסאנורי יוסה   יפן יפן | 57.9 שניות | שיגאו אראי   יפן יפן | 58.0 שניות |
| 400 מטר חופשי | ג'ק מדיקה   ארצות הברית ארצות הברית | 4:44.5 דקות   שיא אולימפי | שונפיי אוטו   יפן יפן | 4:45.6 דקות | שוזו מקינו   יפן יפן | 4:48.1 דקות |
| 1500 מטר חופשי | נובורו טראדה   יפן יפן | 19:13.7 דקות | ג'ק מדיקה   ארצות הברית ארצות הברית | 19:34.0 דקות | שונפיי אוטו   יפן יפן | 19:34.5 דקות |
| 100 מטר גב | אדולף קיפר   ארצות הברית ארצות הברית | 1:05.9 דקות   שיא אולימפי | אל ונד וייג   ארצות הברית ארצות הברית | 1:07.7 דקות | מאסג'י קיוקאווה   יפן יפן | 1:08.4 דקות |
| 200 מטר חזה | טצואו המורו   יפן יפן | 2:41.5 דקות | ארווין זיטס   גרמניה הנאצית גרמניה | 2:42.9 דקות | רייזו קויקה   יפן יפן | 2:44.2 דקות |
| שליחים 4x200 מטר חופשי | יפן יפן   מאסאנורי יוסה   שיגאו סוגיאורה   מסארו טאגוצ'י   שיגאו אראי | 8:51.5 דקות   שיא עולם | ארצות הברית ארצות הברית   ראלף פלנגן   ג'ון מיישינס   פול וולף   ג'ק מדיקה | 9:03.0 דקות | הונגריה הונגריה   ארפד לנגייל   אוסקר אבאי-נמש   אודון גרוף   פרנץ צ'יק | 9:12.3 דקות |
רסיסים

ערך זה עוסק ברומן מאת אן מייקלס. אם התכוונתם לשיר, ראו .
| --- | --- |

 מידע כללי
 מאת:  אן מייקלס
 שפת המקור:  אנגלית
 סוגה:  רומן
 נושא:  יתמות 
 הוצאה
 הוצאה:  McClelland & Stewart
 תאריך הוצאה:  1996 
 הוצאה בעברית
 הוצאה:  כנרת זמורה-ביתן
 תאריך:  2009
 תרגום:  אורטל אריכה
 פרסים
 פרס טורונטו לספרות (1997) 
 קישורים חיצוניים
 מסת"ב:  מסת"ב 0679776591
 הספרייה הלאומית:  002003068, 002653158
 
רסיסים (באנגלית: Fugitive Pieces) הוא רומן מאת הסופרת והמשוררת הקנדית אן מייקלס. הוא פורסם לראשונה ב-1996 וזכה בפרס הרומן הראשון של ספרים בקנדה, פרס Trillium, פרס בייליז לסיפורת מאת נשים (פרס אורנג'), פרס הספרות של הגרדיאן, ופרס וינגייט של ג'ואיש קווטרלי.
הספר כתוב בשני חלקים. הראשון עוקב אחר סיפורו של יעקב ביר, אשר כילד יהודי בפולין נמלט בקושי מהנאצים. הוא ניצל על ידי גאולוג יווני, אתוס רוסוס, שמאמץ אותו ולוקח אותו לחיות באי זקינתוס ביוון. לאחר המלחמה השניים מהגרים לטורונטו. הרומן עוקב אחר המשך חייו של יעקב. הספר השני נכתב מנקודת מבטו של מעריץ של שירתו של יעקב, בן.
הספר כתוב בשפה פיוטית עם שכבות של מטפורות, והוא חוקר תמות של טראומה, צער, אובדן, זיכרון, וכן תגליות - הן האישית והן המדעיות.
הספר עובד לסרט שהוקרן לראשונה בפסטיבל הקולנוע הבינלאומי של טורונטו ב-2007, בבימויו של ג'רמי פודסווה. התסריט נכתב על ידי מייקלס עצמה. בסרט כיכבו סטיבן דיליין וראדה סרבדז'יה.
תקציר העלילה

בחלק הראשון של הספר, יעקב ביר הוא ילד יהודי בן 7 החי עם משפחתו בפולין. כשהנאצים מסתערים על בית המשפחה, הוא נמלט מגורלם של הוריו ואחותו, בלה, שנרצחים, כשהוא מתחבא מאחורי הטפט בארון. משם הוא בורח ליער. לאחר זמן מה, הוא נתקל בארכאולוג, אתוס רוסוס, שחופר באתר בביסקופין. אתוס מבריח את יעקב לאי זקינתוס ביוון. אתוס הוא גם גאולוג, והוא מוקסם מעץ ואבנים עתיקים. יעקב לומד יוונית ואנגלית, אך מגלה שככל שהוא לומד שפות חדשות, הן מוחקות מזכרונו את העבר.
אחרי המלחמה, אתוס ויעקב מהגרים לטורונטו, שם לאחר כמה שנים יעקב פוגש את אלכסנדרה בספריית המוזיקה. אלכס היא אישה אינטנסיבית, פילוסופית ואשפית של משחקי מילים. יעקב ואלכס מתחתנים, אבל הקשר נכשל כי אלכס מצפה שיעקב ישתנה בקצב מהיר, ושינטוש את העבר שלו. יעקב חושב ללא הרף על זכרונותיו מאחותו, בלה, במיוחד אלה בהם היא מנגנת בפסנתר. בסופו של דבר הם מתגרשים. יעקב פוגש ומתחתן עם מיכאלה, ובעזרתה הוא מסוגל להרפות מבלה. יחד הם עוברים ליוון להתגורר בבית שעבר מדור לדור במשפחת רוסוס.
החלק השני של הספר מסופר מנקודת מבטו של בן, פרופסור קנדי ממוצא יהודי, אשר נולד בקנדה להורים ניצולי שואה. בשנת 1954 בית המשפחה באונטריו נהרס על ידי הוריקן הייזל. בן הופך למומחה להיסטוריה של מזג האוויר, ומתחתן עם בחורה בשם נעמי. הוא מעריץ גדול של שירתו של יעקב, ובמיוחד האופן שבו הוא מתמודד עם נושא השואה, כאשר בן עצמו מתקשה להתמודד עם הזוועות שההורים שלו וודאי סבלו. בסופו של הסיפור, בן נשלח כדי להחזיר מביתו ביוון את כתביו של יעקב, שם בן מבלה שעות בנבירה בעברו של יעקב.
הוצאה בעברית

רסיסים, אן מייקלס, הוצאת כנרת זמורה ביתן, 2009. תרגום: אורטל אריכה.
פרסים

פרס הגרדיאן לספרות (1997)
פרס אורנג' (פרס בייליז לסיפורת מאת נשים) (1997)
פרס רומן הביכורים של קנדה (1996)
פרס פרמיו לטרריו ג'יספה אסרבי (2001)
פרס טריליום (1997)
פרס ג'ואיש קווטרלי-וינגייט (Jewish Quarterly-Wingate) לסיפורת (1998)
מועמדות לפרס גילר (1996)
הערות שוליים

↑  Library of Toronto Profile
שרלין טילטון

| --- | --- |

שרלין טילטון,2010
 לידה:  1 בדצמבר 1958 (בת 65) סן דייגו, ארצות הברית 
 מדינה:  ארצות הברית 
 תקופת הפעילות:  מ-1976 
 מקום לימודים:  בית הספר התיכון הוליווד 
 בן או בת זוג:  ג'וני לי (1982–1984) 
 http://www.charlenetilton.biz
 פרופיל ב-IMDb
 
שרלין ל. טילטון (באנגלית: Charlene L. Tilton; ‏נולדה ב־1 בדצמבר 1958) היא שחקנית טלוויזיה אמריקנית, הידועה בגילום דמותה של "לוסי יואינג" בסדרת הטלוויזיה דאלאס.